
PARLAMENTUL ROMÂNIEI

CAMERA DEPUTAŢILOR                                      SENAT

Comisia pentru apărare, ordine                            Comisia pentru apărare, ordine

publică şi siguranţă naţională                                 publică şi siguranţă naţională

Nr. 32/682/30.10.2003



Nr.XVII/171/30.10.2003
A V I Z  C O M U N

asupra proiectului Legii bugetului de stat pe anul 2004
1.  Comisiile pentru apărare, ordine publică şi siguranţă naţională ale Camerei Deputaţiilor şi Senatului, reunite în şedinţe comune, în zilele de 28 şi 29 octombrie 2003 au dezbătut şi analizat proiectul Legii bugetului de stat pe anul 2004, pentru ministerele, direcţiile şi serviciile aprobate în acest sens de către Birourile Permanente reunite ale Parlamentului. 


La şedinţele  Comisiilor au participat miniştri, secretari de stat şi şefi ai instituţiilor din domeniul apărării, ordinii publice şi siguranţei naţionale, în calitate de ordonatori principali de credite, care au prezentat concluziile şi propunerile asupra bugetelor proprii.


Comisiile noastre, cu majoritate de voturi pentru, avizează favorabil proiectul Legii bugetului de stat pe anul 2004 pentru apărare, ordine publică şi siguranţă naţională, pe care îl supune spre analiza Comisiilor reunite de buget, finanţe şi bănci, respectiv, aprobării Parlamentului.


2. Din discuţiile şi propunerile făcute, Comisiile pentru apărare, ordine publică şi siguranţă naţională ale Camerei Deputaţilor şi Senatului au admis următoarele amendamente:
a) Ministerul Apărării Naţionale
Modificarea Anexei 3/17/15 potrivit Hotărării Guvernului privind înfiinţarea pe lângă Ministerul Apărării Naţionale a unor activităţi finanţate integral din venituri proprii.  

b) Serviciul de Protecţie şi Pază

Se propune suplimentarea bugetului pe anul 2004 cu suma de 120,0 miliarde lei, din care: 

- cheltuieli de personal, 20,0 miliarde lei;

- cheltuieli materiale, 50,0 miliarde lei;

- cheltuieli de capital, 50,0 miliarde lei. 

În acest sens, la articolul 13 alineatele (1) şi (3) se modifică şi vor avea următorul cuprins: 
“Art. 13 – (1) Cheltuielile pentru apărare, ordine publică şi siguranţă naţională, care se finanţează de la bugetul de stat pe anul 2004 se stabilesc în sumă de 75.968,5 miliarde lei, din care 30.940,0 miliarde lei cheltuieli de personal, 21.968,4 miliarde lei cheltuieli materiale şi servicii, 3.480,3 miliarde lei subvenţii de la buget pentru instituţii publice, 1.903,7 miliarde lei transferuri, 8.427,8 miliarde lei cheltieli de capital, 9.246,8 miliarde lei rambursări de credite, plăţi de dobânzi şi comisioane aferente acestora.”
“(3) Cheltuielile pentru ordine publică şi siguranţă naţională se stabilesc în sumă de 38.972,4 miliarde lei.”

Motivare: Pentru cheltuieli de personal se estimează o creştere a numărului de misiuni de protecţie în ţară, datorită faptului că anul 2004 este an electoral şi în străinătate, datorită numărului mare de deplasări a demnitarilor care beneficiază de protecţie, în continuarea campaniei de aderare la structurile europene şi euroatlantice. Pentru cheltuieli materiale se are în vedere asigurarea drepturilor de echipament cuvenite cadrelor militare în condiţiile în care în anul 2003 sumele alocate au permis asigurarea a 30% din necesar, creşterea accentuată a preţurilor şi tarifelor la utilităţi publice, precum şi a carburanţilor. Suplimentarea cheltuielilor de capital vizează continuarea obiectivelor de investiţii în anii 1992-1994 şi nefinalizate încă . 
(Autori: dl. dep. Alexandru Stănescu şi d-na sen. Norica Nicolai)

Corespunzător modificărilor propuse mai sus, se vor modifica şi anexele corespunzătoare privind bugetul instituţiei pe anul 2004.

La articolul 14 se introduce un nou alineat cu următorul cuprins: 

“(…) Cheltuielile pentru pregătirea personalului în instituţiile militare de învăţământ se suportă de către ordonatorii principali de credite care au în subordine astfel de unităţi de învăţământ, indiferent de instituţiile publice de apărare, ordine publică şi siguranţă naţională din care face parte personalul militar şcolarizat.”

Motivare: În ultimii şase ani legile bugetare anuale au cuprins şi această prevedere. Neincluderea textului propus ar conduce la blocarea şcolarizării unor cadre din SPP la unităţi de învăţământ din alte ministere, deoarece la fundamentarea bugetului pe anul 2004 nu au fost luate în calcul cheltuieli aferente acestui scop.
(Autori: dl. dep. Alexandru Stănescu şi d-na sen. Norica Nicolai)

c) Serviciul de Telecomunicaţii Speciale


La articolul 13 se va  introduce un nou alineat cu următorul cuprins: “ Cheltuielile pentru pregătirea personalului în instituţiile militare de învăţământ se suportă de către ordonatorii principali de credite care au în subordine astfel de unităţi de învăţământ, indiferent de instituţiile publice de apărare, ordine publică şi siguranţă naţională din care face parte personalul militar şcolarizat.”
Motivare: În ultimii şase ani legile bugetare anuale au cuprins şi această prevedere. Neincluderea textului propus ar conduce la blocarea şcolarizării unor cadre din SPP la unităţi de învăţământ din alte ministere, deoarece la fundamentarea bugetului pe anul 2004 nu au fost luate în calcul cheltuieli aferente acestui scop.

(Autori: dl. dep. Alexandru Stănescu d-na sen. Norica Nicolai)

d) Direcţia Generală a Penitenciarelor

Se propune suplimentarea bugetului pe anul 2004 cu suma de 1.400,0 miliarde lei la Capitolul 55.01 “Ordine publică şi siguranţă naţională”, titlul “Subvenţii”.


În acst sens, la articolul 13 alineatele (1) şi (3) se modifică şi vor avea următorul cuprins: 

“Art. 13 – (1) Cheltuielile pentru apărare, ordine publică şi siguranţă naţională, care se finanţează de la bugetul de stat pe anul 2004 se stabilesc în sumă de 77.248,5 miliarde lei, din care: 30.920,5 miliarde lei cheltuieli de personal, 21.919,4 miliarde lei cheltuieli materiale şi servicii, 4.880,3 miliarde lei subvenţii de la buget pentru instituţii publice, 1.903,7 miliarde lei transferuri, 8.377,8 miliarde lei cheltieli de capital, 9.246,8 miliarde lei rambursări de credite, plăţi de dobânzi şi comisioane aferente acestora.”

“(3) Cheltuielile pentru ordine publică şi siguranţă naţională se stabilesc în sumă de 40.252,4 miliarde lei.”

Motivare: Hotărârea Guvernului 10/2003 stabileşte sarcini deosebite pentru realizarea condiţiilor necesare executării sancţiunilor privative de libertate şi îmbunătăţire condiţiilor de detenţie la nivelul normelor europene.
Corespunzător modificărilor propuse, se vor modifica şi anexele corespunzătoare privind bugetul instituţiei pe anul 2004.
(Autori: dl. dep. Alexandru Stănescu d-na sen. Norica Nicolai)
3. Pe timpul dezbaterilor, următoarele amendamenteau fost

respinse, astfel:

a) Ministerul Apărării Naţionale

1. La Anexa nr. 3/17 redistribuirea sumei de 178.529.293 mii lei
astfel: - Forţe terestre,  cercetare ştiinţifică – 57 mld. lei, Forţe aeriene, cercetare ştiinţifică – 29,0 mld. lei, Forţe navale, cercetare ştiinţifică- 14 mld. lei, comunicaţii şi informatică 725, 536 mld. lei.

2. La art. 13: “ Se diminuează cu suma de 200,0 miliarde lei
Fondul de rezervă bugetară la dispoziţia Guvernului şi se suplimentează la cheltuielile pentru apărare, ordine publică şi siguranţă naţională, Capitolul 5401.”
(Autor: d-ni dep. Dan Coriolan Simedru şi Radu Stroe)
3. “Se alocă suma de 15,0 miliarde lei Fabricii de avioane Craiova.

Fondurile respective vor proveni de la Consiliul Concurenţei.” 

(Autor: d-na dep. Lia Olguţa Vasilescu)
4. “Submarinul aflat în dotarea Statul Major al Forţelor Navale să

fie pus în vânzare iar din fondurile obţinute să fie cumpărate instalaţii radar de înălţime mică şi medie tip Gap Filler.” 
(Autor: dl dep. Marcu Tudor)
5. “Suplimentarea  cu 200,0 mld.lei a fondurilor alocate cercetării

stiinţifice, din care : 

· 150,0 mld. lei pentru programul sectorial CD;

· 50,0 mld.lei pentru cheltuieli de capital destinate CD.”

(Autori: d-ni dep. Marcu Tudor şi Doru Dumitru Palade)

b) Serviciul de Protecţie şi Pază
1. “ Suplimentarea cheltuielilor de personal cu 10,0 mld. lei,

cheltuielilor materiale şi servicii cu 14,0 mld. lei  din fonduri recuperate de AVAB, reprezentând suma din bugetul aprobat pentru acest serviciu în anul 2003 şi neprimită.”

(Autor: dl dep. Marcu Tudor)

2. “Suplimentarea bugetului SPP cu 50,0 miliarde lei din fondul de rezervă bugetară aflată la dispoziţia Guvernului” 

(Autor: dl dep. Metin Cerchez)
c) Oficiul Registrului Naţional al Informaţiilor Secrete de Stat (ORNISS) 

“ Suplimentarea cu 4 miliarde lei la Titlul “Cheltuieli de capital”

(Autor: dl dep. Marcu Tudor)

d) Direcţia Generală a Penitenciarelor

Suplimentarea bugetului instituţiei cu 500,0 miliarde lei pentru cheltuieli materiale şi servicii din Fondul de rezervă bugetară la dispoziţia Guvernului. 

(Autor: dl dep. Marcu Tudor)

Răzvan IONESCU                                Sergiu NICOLAESCU                                   

